**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

 Proiect

 Ca urmare a solicitării de emitere a acordului de mediu adresate de **Municipiul Zalău,** cu sediul în județul Sălaj, Municipiul Zalău, P-ța Iuliu Maniu, nr. 3, înregistrată la A.P.M. Sălaj cu nr. 9889 din 28.12.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 04.04.2024, că proiectul: *Modificarea traseului rețelei de distribuție gaze naturale****,*** propus a fi amplasat în Municipiul Zalău, str. Bujorilor și str. Cetății, județul Sălaj ,

***nu se supune evaluării impactului asupra mediului și nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa 2, la pct. 13, lit a) ;

 - autorităţile reprezentate în comisia de analiză tehnică nu au avut obiecţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în Graiul Sălajului, afişare si înregistrare anunţ la sediul Primăriei Municipiului Zalău, precum si la sediul si pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

**b1) dimensiunea si concepţia întregului proiect:**

În timpul executiei lucrărilor s-a constatat că în mai multe zone rețeaua de distribuție gaze naturale trebuie relocată. Necesitatea efectuarii acestor lucrări a aparut pe parcursul lucrărilor de modernizarea infrastructurii rutiere de interes local prin aducerea acesteia la parametrii tehnici corespunzători categoriei drumului, iar ca urmare a lucrărilor de modernizare efectuate a apărut necesitatea relocării rețelei de distribuție gaze naturale existente în zonă. Relocarea rețelei de gaze naturale de pe str. Bujorilor și str. Cetății este necesară pentru asigurarea unor condiții optime de desfășurare a activităților de modernizare a drumului județean DJ 191 C.

În prezent, străzile sunt alimentate cu gaze naturale de o rețeaua de distributie gaze naturale de presiune redusă, amplasată pe ambele părți a le străzilor, în montaj subteran, parțial aerian.

 Noua conductă de presiune redusă va fi amplasată pe str. Bujorilor și str. Cetății, din Municipiul Zalău:

- strada Bujorilor (Pod 1 Km 2 535,5 imobilul nr. 56), tronson A-A`-B`-B material PE 100, DN 110 mm, lungime 12 m, câte 6 m pe fiecare parte a străzii;

- strada Bujorilor ( Km 2+955 Biserica Ortodoxa Noua), nr. 86 BIS (dreapta), tronson A-A`-B`-B, material PE 100, DN 110 mm, lungime 15 m.

- strada Bujorilor (Km 2+955 Biserica Ortodoxa Noua), nr. 67 (stângă), tronson C-C`-D`-D, material PE 100, DN 90 mm, lungime 21 m.

- strada Cetatii (Pod Nr. 2, Km 4+459 Biserica Veche) nr. 58A, tronson A-A-`B`-B, material PE 100, DN 63 mm, lungime 70 m si instalatia de racordare la imobilul cu nr. 58A, material PE 100, DN 32 mm, lungime 7 m.

- strada Cetatii (Pod Nr. 2, Km 4+459 Biserica Veche) nr. 67-69, tronson C-C`-D`-D, material OL aerian, diametru Ø 3”, lungime 17 m se va realiza pe suport grindă cu zăbrele.

Conducta si racordul de gaz în montaj subteran vor fi executate din ţeavă de polietilenă de înaltă densitate SDR11, montate în pămînt la adîncimea de 0,9 m deasupra tuturor instalaţiilor subterane. Unde nu e posibil se va monta sub aceastea dar se va prevedea tub de protecţie. La capetele tubului de protecţie se vor prevedea răsuflători.

 Traseul conductei va fi rectiliniu, marcat prin înscripţii sau prin aplicare de autocolante indicatoare pe construcţii şi stâlpii din vecinătate. Conducta se va monta subteran la adâncimea de 0,90 m, măsurat de la generatoarea superioară a ţevii pină la cota terenului.

 Traseul racordului va fi rectiliniu, perpendicular pe conducta de distribuţie, marcat prin înscripţii sau prin aplicare de autocolante indicatoare pe construcţii şi stâlpii din vecinătate. Racordul se va monta subteran la adâncimea de 0,90 m, măsurat de la generatoarea superioară a ţevii pină la cota terenului, în teritoriu public, având panta către conducta la care se racordează, până lângă limita de proprietate unde este amplasat postul de reglare . Se va avea în vedere ca adâncimea de montare a racordului la capătul dinspre imobil să nu fie la un nivel inferior bazei fundaţiei .

Înaintea pozării conductei în şanţ se vor efectua probele de rezistenţă şi etanşietate. Probele se vor executa cu aer. Toate lucrările de gaze naturale vor fi executate de instalatori autorizaţi în lucrări de gaze naturale cu grad corespunzător. Se va respecta cu stricteţe avizul tehnic al Delgaz Grid SA la această categorie de lucrări.

În prezent sistemul de distribuție al localității functionează în regim de presiune redusă. Noua rețea este proiectată pentru functionarea tot în regim de presiune redusă cu posturi de reglare-măsurare la consumator.

Cuplarea conductei proiectate în conducta existentă se va face direct în conducta existentă.

Conform avizului de gospodărire a apelor nr. SJ-18 din 28.03.2024 modificator al avizului de gospodărire a apelor nr. SJ-51/21.08.2019, eliberat de Administrația Națională ”Apele Române” Administrația Bazinală de Apă Someș-Tisa Sistemul de Gospodărire a Apelor Sălaj:

**- lucrări de relocare a rețelei de distribuție a gazelor naturale existente (conductă de presiune redusă, instalație de racordare) pe str. Bujorilor, Cetății, din mun. Zalău, jud. Sălaj, astfel:**

-amplasare conductă de gaze de presiune redusă, parțial montată aerian (OL, L=17 m, diametru 3”) parțial subteran (PE 100 SDR 11, din care: 70 m cu Dn=63 mm; 21 m cu Dn=90 mm; 27 m, Dn =110 mm);

-post de reglare-măsurare existent, echipat cu regulator Qn=10 mc/h și contor tip G4, Qmax.=6 mc/h, amplasat la limita de proprietate;

-instalații de racordare la imobile;

**~lucrări pentru traversare curs de apă cadastrat p. Ortelec** (II.1.049.06.00.00.0), cu conductă de distribuție gaze naturale, cu respectarea zonelor de protecție, astfel:

|  |  |  |  |
| --- | --- | --- | --- |
| nr.crt. | lucrare | caracteristici tehnice | coordonate Stereo 1970 |
| 1. | subtraversare curs de apă p. Ortelec | -conductă gaze naturale (PE), tronson 1-2, cu L=6 m, Φ = 110 mm; tronson 3-4, cu L=6 m, Φ = 90 mm, pozată subteran, la adâncimea de 1,5 m sub talveg | punct conectare 1: X(E)=354890.831  Y(N)=635503.523punct conectare 2: X(E)=354895.028  Y(N)=635508.774punct conectare 3: X(E)=354900.674  Y(N)=635497.955punct conectare 4: X(E)=354903.436  Y(N)=635501.177 |
| 2. | subtraversare curs de apă p. Ortelec | -conductă gaze naturale (PE), tronson 5-6, cu L=15 m, Φ = 110 mm; tronson 7-8, cu L=21 m, Φ = 90 mm, pozată subteran, la adâncimea de 1,5 m sub talveg | punct conectare 5: X(E)=355265.864  Y(N)=635688.093punct conectare 6: X(E)=355280.095  Y(N)=635696.274punct conectare 7: X(E)=355263.197  Y(N)=635671.565punct conectare 8: X(E)=355273.102  Y(N)=635677.330 |
| 3. | supratraversare p. Ortelec | -conductă gaze naturale (OL), tronson 9-10, cu L=17 m, Φ = 3”, amplasată aerian, pe grindă cu zăbrele, iar la capete reazeme situate în afara zonelor de protecție a cursului de apă, la înălțimea de 1 m deasupra cotei terenului amenajat pe malurile văii  | punct conectare 9: X(E)=356457.054  Y(N)=636384.933punct conectare 10: X(E)=356471.646  Y(N)=636385.067 |
| 4. | subtraversare curs de apă p. Ortelec | -conductă gaze naturale (PE), tronson 11-12, cu L=70 m, Φ = 63 mm, pozată subteran,la adâncimea de 1,5 m sub talveg | punct conectare 11: X(E)=356427.679  Y(N)=636365.113punct conectare 12: X(E)=356473.614  Y(N)=636374.549 |

**b2) cumularea cu alte proiecte existente şi/sau aprobate***:* modernizare drum judetean DJ 191 C, lucrări care se afla în curs de executie**;** decizia etapei de încadrare nr. 188 din 11.12.2018

**b3) utilizarea resurselor naturale, în special a solului, a terenurilor, a apei şi a biodiversităţii**: -conductele se vor poza pe un strat de nisip cu înălțimea de 10 cm și vor fi acoperite de un strat de nisip de aceeași grosime. La decopertarea spațiilor verzi prin grija executantului se va decoperta stratul fertil pentru a fi refăcut la starea inițială.

**b4)** **cantitatea şi tipurile de deşeuri generate/gestionate:** Gestionarea deșeurilor, pe timpul execuției se va realiza conform, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor;

**b5)** **poluarea şi alte efecte negative:** - nu există posibilitatea apariției unor emisii semnificative în niciunul din factorii de mediu dacă vor fi respectate următoarele masuri:

 **Măsuri generale pentru protecția factorilor de mediu:**

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate la realizarea priectului se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* se vor utiliza utilaje și vehicule performante, cu un nivel redus de zgomot și de noxe;
* deșeurile se vor colecta selectiv, se vor depozita temporar în zone special destinate și care respectă normele legale în vigoare, iar la intervale stabilite sau ori de căte ori este necesar se vor valorifica/elimina prin servicii specializate la depozitele de deșeuri corespunzătoare fiecarei clase, astfel se va evita contaminarea zonei și se vor evita;
* se va utiliza apă pentru umectarea drumurilor din interiorul șantierului în perioadele calde.
* respectarea prevederilor OUG nr. 92/2021, privind regimul deșeurior, aprobată prin Legea nr.17/2023.

**Măsuri pentru protecția factorului de mediu aer:**

În timpul execuției lucrărilor, calitatea aerului va fi afectată doar de activitatea de construcții și montaj a conductei de gaze (particule de praf, gaze de esapament):

- corelarea graficelor de lucru ale utilajelor din frontul de lucru, cu cele ale mijloacelor de transport care aprovizionează șantierul cu material;

- transportul materialelor se va face pe cât posibil pe drumurile din afara zonelor locuite;

- curățarea pneurilor mijloacelor de transport, la ieșirea din zona fronturilor de lucru, în cazul utilizării drumurilor publice;

- se va asigura restricționarea vitezei de circulație a autovehiculelor;

- vehiculele care transportă materiale ce pot elibera în atmosferă particule fine, vor fi acoperite cu prelate,

- elaborarea unui plan de întreținere a utilajelor pentru asigurarea unui nivel de emisii redus;

- întreținerea stării tehnice a utilajelor și a mașinilor de transport;

- evitarea formării ambuteiajelor (datorate restricțiilor de trafic) prin semnalizări și dirijare corectă a circulației;

- acoperirea materialelor în timpul transportului,

- verificarea tehnică periodică a utilajelor și mijloacelor de transport în ceea ce privește nivelul de monoxid de carbon și concentrațiile de emișii în gazele de eșapament și punerea în funcțiune numai după remedierea eventualelor defecțiuni;

- materialele pulverulente, se vor depozita în depozite închise sau zone îngrădite și acoperite pentru a se evita dispersia acestora datorită vântului;

- se va evita decopertarea suprafețelor mari de sol vegetal, pentru a nu crea suprafețe libere de vegetație care expuse vântului pot fi generatoare de praf;

- menținerea unui grad optim de umiditate a solului decopertat;

- activitățile care produc mult praf vor fi reduse în perioadele cu vânt puternic, sau se va urmări o umectare mai intensă a suprafețelor,

- luarea și respectare măsurilor specifice privind riscul de producere a incendiilor și exploziilor datorat manipulării defectuoase și utilizării în condiții neadecvate a explozivilor folosiți la derocări;

- organizarea serviciului de protecție și stingere a incendiilor și implementarea măsurilor optime, astfel încât să se evite eventualele emișii atmosferice datorate incendiilor;

- lucrările de organizare a șantierului trebuie să fie corect concepute și executate, cu dotări moderne care să reducă emisia de substanțe poluante în aer,

**Măsuri pentru protecția factorului de mediu sol si subsol:**

-transportul și manipularea țevilor și a materialelor de mari dimensiuni până la depozite și din depozite în zona de instalare se va face cu grijă, pentru evitarea distrugerii vegetației și tasării solului – conduce la reducerea aerației solului și circulația apei;

- minimizarea distanțelor de parcurs;

- limitarea pe cât posibil a defrișării vegetației;

- depozitarea corespunzătoare a solului în vederea reutilizării;

- se vor evita săpăturile cu pantă foarte abruptă în vederea realizării șanțului, iar unde este cazul, se vor instala sisteme de drenaj, pentru înlăturarea apei nedorite;

- curățarea șanțului de bolovani sau alte corpuri tari, care ar putea deteriora izolația conductei,

- materialul excavat va fi manipulat și depozitat adecvat, pentru a putea fi refolosit la acoperirea conductei;

- se vor lua în considerare condițiile meteo nefavorabile (de ploi și vânt) la săparea, transportul și depozitarea pământului, pentru a nu se distruge structura și textura acestuia;

- limitarea zonei de depozitare a materialului excavat pentru a nu produce supraîncărcarea terenului;

- în zonele cu terenuri erodate, ca și în zonele cu pante, pentru evitarea producerii de alunecări de teren, se va cunoaște în întregime structura geologică și tectonică a zonei și se vor prevede: montarea de garduri împotmolitoare, lucrări de consolidare, compactare și înierbare atentă a pământului , după astuparea conductei;

- toate echipamentele, mașinile și utilajele implicate în activitatea de construcție vor fi bine întreținute și inspectate periodic, pentru evitarea pierderilor accidentale de carburanți și uleiuri;

-colectarea selectivă a deșeurilor, depozitarea temporară și evacuarea finală în condiții de siguranță, reciclarea integrală a deșeurilor reciclabile;

**Măsuri pentru protecția factorului de mediu apă de suprafață si subterană:**

- realizarea subtraversarii părâului Ortelec de către rețeaua de gaz, pâraie și canale nu va avea influență negativă asupra apelor de suprafață și asupra obiectivelor existente în zonă și nici nu va modifica regimul de scurgere natural al cursurilor de ape deoarece conductele de gaz vor fi amplasate subteran, doar la o singura traversare se va efectua montajul aerian pe o grinda de sustinere din otel.

În conformitate cu prevederile Legii Apelor nr.107/1996, modificată și completată prin Legea nr. 310/2004 Anexa nr. 2 va fi respectată lățimea zonei de protecție a cursului de apă în secțiunea de subtraversare a cursului de apă intersectat de rețea.

**Măsuri pentru protecția așezărilor umane:**

- impactul asupra comunității cauzat de traficul utilajelor, funcție de amplasamentul gospodăriilor față de căile de acces utilizare și de frecvența cu care utilizează aceste drumuri va fi temporar și numai în perioada de execuție a lucrărilor.

- pe termen scurt, determinat de durata lucrărilor de execuție, proiectul poate să aibă un impact negativ, temporar, de magnitudine și complexitate redusă asupra locuitorilor zonei, afectând parțial accesul în zonă, producând zgomot moderat și eventual vibrații. Impactul negativ asupra zonei va înceta odată cu finalizarea lucrărilor de execuție.

**Măsuri împotriva zgomotului si vibrațiilor:**

- evitarea lucrului în timpul orelor de odihnă;

- viteză redusă la autobasculante și mijloace de transport agabaritice la trecerea prin localități;

- utilizarea de echipamente și vehicule silențioase, întreținerea periodică în vederea menținerii emisiilor acustice în limitele operaționale de zgomot;

- dotarea utilajelor cu amortizoare de zgomot;

- evitarea mersului în gol a utilajelor, manevrarea cu mai multă atenție a tronsoanelor de țeavă,

- limitarea funcționării șimultane a utilajelor în zonele cu receptori sensibili,

- limitarea pe cât posibil a operațiilor generatoare de zgomot la perioade care nu coincid cu cele de odihnă ale populației.

- la nivelul unor receptori sensibili (în proximitatea zonelor de locuire, etc) se vor amplasa ecrane de protecție sonoră, astfel încât poluarea fonică să fie anulată.

**Organizarea de șantier**

Datorită tipului de obiectiv (rețele de utilități) și prin anvergura redusă a proiectului, nu se vor amplasa containere de șantier sau magazii provizorii. Nu se vor amenaja platforme temporare betonate pentru depozitarea materialelor pentru că nu se vor folosi cantități și diversitate mare de materiale.

La aceasta lucrare nu este nevoie de branșament electric de șantier, deoarece necesarul de energie electrica va fi asigura de un generator electric.

Se vor utiliza caile de acces de pe amplasament, se vor procura uneltele, sculele, dispozitivele, utilajele și mijloace necesare executării lucrărilor atunci când acestea se vor executa și nu va fi necesară depozitarea/staționarea temporară a acestora.

 Se vor lua măsuri specifice privind protecția și securitatea muncii, precum și de prevenire și stingere a incendiilor, decurgând din natura operațiilor și tehnologiilor de construcție cuprinse în documentația de execuție a obiectivului.

Se vor lua masuri de protectie a vecinatatilor (transmitere de vibratii și socuri puternice, degajări mari de praf, asigurarea acceselor necesare). Lucrările provizorii necesare organizarii incintei constau în protejarea zonelor locuite adiacente locului în care se efectuează lucrări, prin diferite ecrane de protecție.

Utilajele si mijloacele de transport vor fi pe santier numai pe perioada efectiva de lucru. Agregatele precum și celelalte materiale de construcții se vor transporta cu ajutorul unor mijloace de transport închiriate de la firme de profil. Betoanele și mortarele pentru refacerea suprafețelor afectate de lucrări se vor prepara pe șantier cu ajutorul unei betoniere electrice sau se vor aduce în ziua respectivă gata preparate pentru a fi puse în operă. Utilajele și uneltele necesare lucrărilor de construcții se vor asigura de firma ce va executa lucrarea.

Lucrarea se va executa de către personalul societatii, fiind specializată autorizată în execuția construcțiilor de rețele și instalatii de gaze naturale care va asigura personalul necesar executării lucrărilor respectand clauzele și durata eșalonării investiției.

 **b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: *-*** nu este cazul;

**b7)riscurile pentru sănătatea umană - de ex., din cauza contaminării apei sau a poluării atmosferice:** implementarea proiectului nu va avea impact negativ asupra condițiilor de viață ale locuitorilor ( schimbari asupra calitatii mediului, zgomot, scaderea calitații hranei, etc.); Disconfortul populației pe perioada de execuție a lucrărilor este temporar și va fi redus prin măsurile de diminuare menționate.

 **c1)** **utilizarea actuală si aprobată a terenurilor:** conform certificatului de urbanism nr. 1284 din 12.12.2023 emis de Primarul Municipiului Zalău, teren domeniu public al Municipiului Zalău;

**c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa și extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie, iar extinderea spațială a impactului va fi locală.

 d2) natura impactului: va fi pozitivă, prin dezvoltarea reţelelor de utilităţi;

 d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

 d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare.

 **II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

 **III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

**Amplasament:** intravilanulmunicipiului Zalău, străzile: Tudor Vladimirescu, Porolissum, Bujorilor, Moigradului și Cetății

**Corp de apă de suprafaţă:** RORW2.2.17\_B1 Zalău; RORW2.1.49\_B1 Agrij și afluenți

**Corp de apă subteran:** ROSO07 Raul Crasna, lunca si terasele; ROCR08 Arad, Oradea, Satu-Mare.

Prezentul aviz modificator de gospodărire a apelor, include lucrările de relocare a rețelei de gaze pe str. Bujorilor și Cetății, din mun. Zalău, jud. Sălaj.

Respectarea măsurilor și condiţiilor de realizare a proiectului în conformitate cu avizul de gospodărire a apelor nr. SJ-18 din 28.03.2024 modificator al avizului de gospodărire a apelor nr. SJ-51/21.08.2019, eliberat de Administrația Națională ”Apele Române” Administrația Bazinală de Apă Someș-Tisa Sistemul de Gospodărire a Apelor Sălaj.

**Avizul de gospodărire a apelor se emite cu următoarele condiții:**

1.Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2.Înainte de începerea execuției lucrărilor de traversare a cursului de apă beneficiarul va întocmi de comun acord cu Sistemul de Gospodărire a Apelor Sălaj graficul privind execuția lucrărilor, în care vor fi prevăzute: perioada și durata de execuție, măsuri și mijloace de intervenție operativă în caz de necesitate (viituri, accidente, fenomene hidrometeorologice periculoase), responsabilități și termene de intervenție.

3.Lucrările de traversare a cursului de apă se vor executa în perioade de ape mici, cu urmărirea permanentă a prognozei debitelor pe fiecare curs de apă traversat, fără a pune în pericol exploatarea incintelor adiacente.

4.Beneficiarul, prin intermediul constructorului, are obligația ca pe toată perioada de realizare a lucrărilor de traversare să asigure scurgerea normală a apelor în albia minoră a cursului de apă, fără a produce disfunctionalități ce ar putea afecta terenurile riverane, iar după terminarea lucrărilor să ia toate măsurile necesare pentru refacerea profilului albiei minore, acolo unde aceasta a fost afectată de execuția lucrărilor.

5.Executarea gropilor de lansare și recepție pentru realizarea lucrărilor de subtraversare prin metoda forajului orizontal dirijat, se va realiza fără a afecta prin săpătură, malurile cursului de apă traversat.

6.Subtraversarea cursului de apă cu debit permanent (cadastrat) se va realiza prin metode specifice care sa asigure curgerea nestingherită a apelor în albia minoră, fără a se aduce modificări ale albiei minore traversate.

7.Lucrările propuse pe sectoarele de traversare a cursului de apă se vor situa în afara zonelor de protecție definite conform Legii Apelor nr. 107/1996, cu modificările și completările ulterioare.

8.Pentru ca pozitia subtraversării să poată fi identificată, aceasta va fi marcată în teren prin câte două borne de beton, inscripționate corespunzător, dispuse pe traseul conductei, amplasate pe fiecare mal al cursului de apă traversat (la limita zonei de protecție din lungul albiei minore).

9.Înainte de începerea execuției lucrărilor, cât și după finalizarea lor, se va încheia între reprezentanții SGA Sălaj și cei ai beneficiarului un proces verbal privitor la starea tehnică a albiei, malurilor cursului de apă, pe sectoarele aferente lucrărilor de traversare cu traseele conductelor de distribuție gaze naturale.

10.Pe toată durata de execuție a lucrărilor este strict interzis a se efectua deversări/ descărcări de ape uzate, deșeuri lichide sau solide, carburanți sau lubrifianți în apele de suprafață sau subterane, precum şi depozitarea unor astfel de substanţe în zonele de protecţie din lungul cursurilor de apǎ.

11.Alimentarea cu carburanți a mașinilor, utilajelor, echipamentelor ce concură la realizarea lucrărilor din proiect se va face numai în locuri special amenajate, dotate cu echipamente și mijloace de intervenție necesare în cazul înregistrării unei poluări accidentale.

12.Respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversărilor.

13.În cazul redimensionării podului, în corelare cu prevederile legale HG nr. 846/2010, se va redimensiona și lucrarea de traversare cu conductă de gaze naturale.

14.Să se asigure permanent secțiunea de scurgere în zona lucrărilor, pentru evitarea eventualelor blocaje în perioada apelor mari sau altor fenomene meteorologice periculoase.

15.În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

16.Recepția lucrărilor se va face în prezența delegatului Sistemului de Gospodărire a Apelor Sălaj.

17.În cazul în care apar modificări ce impun schimbarea soluțiilor avizate, beneficiarul investiției va solicita *Aviz de gospodărire a apelor modificator*, conform Ordinului MAP nr. 828/04.07.2019.

18. Respectarea OUG nr. 52 din 31 mai 2023 pentru modificarea şi completarea unor acte normative din domeniul apelor, Articolul I: Legea apelor nr. 107/1996, cu modificările şi completările ulterioare, se modifică şi se completează, astfel, la articolul 81, se introduce alineatul (34): *Pentru utilizarea domeniului public, în vederea traversării/subtraversării bunurilor administrate de Administraţia Naţională «Apele Române», se instituie un tarif de utilizare.*

19.La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996, cu modificările şi completările ulterioare.

***Caracteristicile proiectului si/sau condiţiile de realizare a proiectului:***

 - Respectarea prevederilor avizului de gospodărire a apelor nr. SJ-18 din 28.03.2024 modificator al avizului de gospodărire a apelor nr. SJ-51/21.08.2019, eliberat de Administrația Națională ”Apele Române” Administrația Bazinală de Apă Someș-Tisa Sistemul de Gospodărire a Apelor Sălaj.

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate și autorizate, conform prevederilor, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor.
* Asigurarea refacerii mediului în toată zona de implementare a proiectului, ulterior finalizării lucrărilor.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 **DIRECTOR EXECUTIV**

 **Dr. ing. Aurica GREC**

**Şef Serviciu Avize, Acorduri, Autorizații,**

ing. Gizella BALINT

**Întocmit,**

ing. Claudia SANDOR